L 45/1544
Eiropas Savienības Oficiālais Vēstnesis
LV
24.2.2022.
KOMISIJA SAGATAVOŠANAS DARBĪBAS
PA 03 — NODAĻA VIENOTAIS TIRGUS (turpinājums) PA 03 22
(turpinājums)
PA 03 22 01
(turpinājums) Ieguldījums Savienības tiesību aktos — Sagatavošanas darbība lielā mērā palīdzēs īstenot Eiropas zaļo kursu un tajā noteiktos mērķus, kuri attiecas uz SEG emisiju apjoma samazināšanu ēku sektorā. — Sagatavošanas darbība būs ieguldījums Renovācijas viļņa iniciatīvas darbībā "Izstrādāt 2050. gada ceļvedi kopējam sniegumam visā dzīves ciklā, lai samazinātu oglekļa emisijas no ēkām, un kopā ar dalībvalstīm veicināt valsts līmeņa salīdzinošo vērtēšanu", kura īstenojama līdz 2023. gadam. — Sagatavošanas darbības rezultāti būs noderīgi Būvizstrādājumu regulai, Atkritumu pamatdirektīvai un direktīvai par ēku energoefektivitāti. — Nākotnē varētu ieplānot jaunu tiesību aktu pieņemšanu, lai risinātu tieši ar Savienības ēku pilna ekspluatācijas perioda emisiju apjomu saistīto problēmu.
PA 03 22 02
Sagatavošanas darbība — Sistēmas izstrāde automatizētai cūku astes garuma un astes bojājumu mērīšanai kaušanas līnijā Skaitļi (Diferencētas apropriācijas) 2022. gada apropriācijas Saistības
1 500 000
2021. gada apropriācijas
Maksājumi
Saistības
Maksājumi
Izpilde 2020. gadā Saistības
Maksājumi
375 000
Piezīmes Kaut gan Komisija un Parlaments ir pielikuši pamatīgas pūles, lai izplatītu informāciju un labāko praksi attiecībā uz cūku audzēšanu ar neskartām astēm, lielākajā daļā ES dalībvalstu joprojām tiek īstenota ierastā astu amputēšanas prakse, tā pārkāpjot Padomes Direktīva 2008/120/EK (2008. gada 18. decembris), ar kuru nosaka minimālos standartus cūku aizsardzībai (OV L 47, 18.2.2009., 5. lpp.) (tā dēvēto Cūku direktīvu).
Lai panāktu progresu, nodrošinot Cūku direktīvas noteikumu izpildi, pats svarīgākais ir ticami un izmaksu ziņā efektīvi īstenot uzraudzību pār to, cik izplatīta ir astes amputācija un astes bojājumi visās cūku fermās.
Šādi dati būs ārkārtīgi noderīgi konsultāciju, salīdzinošas novērtēšanas un, iespējams, izpildes nodrošināšanas vajadzībām.
Automātiska cūku astes garuma un bojājumu noteikšana kautuvē ir daudzsološākais instruments astes stāvokļa vienotai un godīgai uzraudzībai visās kautuvēs un dalībvalstīs.
Vairākas kautuves un dalībvalstis interesējas par automatizētas sistēmas pieņemšanu cūku astes garuma un bojājumu novērtēšanai kautuvē, taču ienākums no ieguldījuma līdz šim nav uzskatīts par pietiekami augstu, jo īpaši tāpēc, ka nav šādas sistēmas, kas būtu gatava komerciālai izmantošanai.
Šo sagatavošanas darbību ir plānots īstenot kopīgiem pētnieku, valdību, nozares partneru un NVO spēkiem visās dalībvalstīs, lai izveidotu validētu, saskaņotu un godīgu sistēmu astes garuma un bojājumu noteikšanai ar bojājumu automātisku mērīšanu kautuvē.
Projektiem būs divas darbu sadaļas: a) izstrādāt, kalibrēt un testēt automatizētu sistēmu, pamatojoties uz materiāla analīzi, kas filmēts kautuvēs ar atšķirīgiem apstākļiem un amputācijas līmeņiem; b) izstrādāt programmatūru, kas sistēmu savienotu ar iesaistīto kautuvju IKT sistēmu, un datus automātiski konvertēt ziņojumos; c) validēt sistēmu un rezultātus salīdzināt ar citiem datu avotiem, piemēram, ar vizuālu pārbaudi, ko veikuši apmācīti vērtētāji; d) novērtēt sistēmas funkcionalitāti un ietekmi (cita starpā arī izmaksas), rezultātus apspriežot ar attiecīgajām ieinteresētajām personām, un e) izmēģinājuma kārtībā ieviest sistēmu praksē, tā pirmām kārtām palīdzot lauksaimniekiem pilnveidot savu saimniekošanas praksi, lai nepieļautu, ka astes tiek nokostas, un lai izvairītos no ierastās astu amputēšanas prakses.